marsh-mellow/hindi_wikipedia huggingface dataset:
भारत का राष्ट्रीय चिह्न
सत्यमेव जयते (संस्कृत विस्तृत रूप: सत्यम् एव जयते) भारत का राष्ट्रीय आदर्श वाक्य है। इसका अर्थ है : सत्य ही जीतता है  सत्य की ही जीत होती है। यह भारत के राष्ट्रीय प्रतीक के नीचे देवनागरी लिपि में अंकित है। 'सत्यमेव जयते' मूलतः मुण्डक-उपनिषद का सर्वज्ञात मंत्र ३.१.६ है। पूर्ण मंत्र इस प्रकार है:

 सत्यमेव जयते नानृतं सत्येन पन्था विततो देवयानः।
 येनाक्रमंत्यृषयो ह्याप्तकामो यत्र तत्सत्यस्य परमं निधानम्॥


अंततः सत्य की ही जय होती है न कि असत्य की। यही वह मार्ग है जिससे होकर आप्तकाम (जिनकी कामनाएं पूर्ण हो चुकी हों) ऋषीगण जीवन के चरम लक्ष्य को प्राप्त करते हैं।.

'सत्यमेव जयते' को राष्ट्रपटल पर लाने और उसका प्रचार करने में मदन मोहन मालवीय (विशेषतः कांग्रेस के सभापति के रूप में उनके द्वितीय कार्यकाल (१९१८) में) की महत्वपूर्ण भूमिका रही।

 सन्दर्भ 

इन्हें भी देखें
सत्यं शिवं सुन्दरम्
सत्य
सत्

श्रेणी:ध्येय
श्रेणी:संस्कृत शब्द
श्रेणी:राष्ट्रीय ध्येय
श्रेणी:भारत के राष्ट्रीय प्रतीक
अंगूठाकारराजा विकराम अधित्या
सोलहवीं पुतली सत्यवती ने जो कथा कही वह इस प्रकार है- राजा विक्रमादित्य के शासन काल में उज्जैन नगरी का यश चारों ओर फैला हुआ था। एक से बढ़कर एक विद्वान उनके दरबार की शोभा बढ़ाते थे और उनकी नौ जानकारों की एक समिति थी जो हर विषय पर राजा को परामर्श देते थे, तथा राजा उनके परामर्श के अनुसार ही राज-काज सम्बन्धी निर्णय लिया करते थे। एक बार ऐश्वर्य पर बहस छिड़ी, तो मृत्युलोक की भी बात चली। राजा को जब पता चला कि पाताल लोक के राजा शेषनाग का ऐश्वर्य देखने लायक है और उनके लोक में हर तरह की सुख-सुविधाएँ मौजूद है। चूँकि वे भगवान विष्णु के खास सेवकों में से एक हैं, इसलिए उनका स्थान देवताओं के समकक्ष है। उनके दर्शन से मनुष्य का जीवन धन्य हो जाता है। 

विक्रमादित्य ने सशरीर पाताल लोक जाकर उनसे भेंट करने की ठान ली। उन्होंने दोनों बेतालो का स्मरण किया। जब वे उपस्थित हुए, तो उन्होंने उनसे पाताल लोक ले चलने को कहा। बेताल उन्हें जब पाताल लोक लाए, तो उन्होंने पाताल लोक के बारे में दी गई सारी जानकारी सही पाई। सारा लोक साफ-सुथरा तथा सुनियोजित था। हीरे-जवाहरात से पूरा लोक जगमगा रहा था। जब शेषनाग को ख़बर मिली कि मृत्युलोक से कोई सशरीर आया है तो वे उनसे मिले। राजा विक्रमादित्य ने पूरे आदर तथा नम्रता से उन्हें अपने आने का प्रयोजन बताया तथा अपना परिचय दिया। उनके व्यवहार से शेषनाग इतने प्रसन्न हो गए कि उन्होंने चलते वत उन्हें चार चमत्कारी रत्न उपहार में दिए। पहले रत्न से मुँहमाँगा धन प्राप्त किया जा सकता था। 

दूसरा रत्न माँगने पर हर तरह के वस्र तथा आभूषण दे सकता था। तीसरे रत्न से हर तरह के रथ, अश्व तथा पालकी की प्राप्ति हो सकती थी। चौथा रत्न धर्म-कार्य तथा यश की प्राप्ति करना सकता था। काली द्वारा प्रदत्त दोनों बेताल स्मरण करने पर उपस्थित हुए तथा विक्रम को उनके नगर की सीमा पर पहुँचा कर अदृश्य हो गए। चारों रत्न लेकर अपने नगर में प्रविष्ट हुए ही थे कि उनका अभिवादन एक परिचित ब्राह्मण ने किया। उन्होंने राजा से उनकी पाताल लोक की यात्रा तथा रत्न प्राप्त करने की बात जानकर कहा कि राजा की हर उपलब्धि में उनकी प्रजा की सहभागिता है। राजा विक्रमादित्य ने उसका अभिप्राय समझकर उससे अपनी इच्छा से एक रत्न ले लेने को कहा। ब्राह्मण असमंजस में पड़ गया और बोला कि अपने परिवार के हर सदस्य से विमर्श करने के बाद ही कोई फैसला करेगा। जब वह घर पहुँचा और अपनी पत्नी बेटे तथा बेटी से सारी बात बताई, तो तीनों ने तीन अलग तरह के रत्नों में अपनी रुचि जताई। ब्राह्मण फिर भी किसी निष्कर्ष पर नहीं पहुँच सका और इसी मानसिक दशा में राजा के पास पहुँच गया। विक्रम ने हँसकर उसे चारों के चारों रत्न उपहार में दिए।
 सिंहासन बत्तीसी की अन्य पुतलियाँ
सत्यवती कॉलेज नई दिल्ली, भारत में दिल्ली विश्वविद्यालय का एक घटक कॉलेज है। , '    ',   (6  2005) .  12  2006.' ',   (2005).  12  2006.

इतिहास
इस कॉलेज की स्थापना सन 1972 ईं में दिल्ली की सरकार द्वारा की गई थी,जबकि "इवनिंग कॉलेज" की स्थापना 1973 में हुई थी।यह तीसरे चरण, अशोक विहार, दिल्ली में उत्तरी परिसर में दिल्ली विश्वविद्यालय के घटक कॉलेजों में से एक है।

उल्लेखनीय पूर्व छात्र
 मनोज वाजपेयी
 अमित भडाना
 अनिल जाट वत्स
 जान्हवी पंवार (भारत की वंडर गर्ल)
 सिद्धांत सारंग
सन्दर्भ

श्रेणी:दिल्ली में विश्वविद्यालय एवं महाविद्यालय
श्रेणी:दिल्ली के कॉलेज
श्रेणी:दिल्ली के विश्वविद्यालय
श्रेणी:दिल्ली विश्वविद्यालय
सत्यवती देवी (28 फरवरी 1905  26 अक्टूबर 2010) भारत की एक स्वतन्त्रता संग्राम सेनानी एवं गांधीवादी महिला थीं।  २६ अक्टूबर २०१० को देहान्त से पूर्व वे भारत के जीवित स्वतन्त्रता सेनानियों में सबसे वृद्ध थीं।

सन्दर्भ

इन्हें भी देखें
सत्यवती देवी -- जो दिल्ली की एक प्रसिद्ध स्वतंत्रता सेनानी थीं।

श्रेणी:भारतीय स्वतंत्रता सेनानी
सत्यवती देवी (19041945) भारत की स्वतन्त्रता सेनानी एवं स्वामी श्रद्धानन्द की पौत्री थीं। वे 'भारत की ज़ोन ऑफ आर्क' के नाम से विख्यात हैं।    ,  "    ,  "    1977  ' 70  .

जीवनी 
सत्यवती देवी धनी राम और वेदकुमारी की पुत्री थीं। उन्होने दिल्ली क्लॉथ मिल के एक अधिकारी से विवाह किया था।

आन्दोलनों में सहभागिता
दिल्ली की राष्ट्रवादी स्त्रियों में सत्यवती ने अग्रणी भूमिका निभायी और उनका नेतृत्व किया। गांधीजी उन्हें प्यार से 'तूफानी बहन' कहा करते थे। अरुणा आसफ अली मानती हैं कि सत्यवती की ही प्रेरणा से वे राष्ट्रीय आन्दोलन में उतरीं थी। उन्होने ग्वालियर और दिल्ली के कपड़ा मिलों के श्रमिकों के उत्थान के लिए कार्य किया। उन्होने कांग्रेस महिला समाज तथा कांग्रेस देशसेविका दल की स्थापना की। वे कांग्रेस सोसलिस्ट पार्टी की भी सह-संस्थापिका थीं। उन्होने सविनय अवज्ञा आन्दोलन में सक्रिया भूमिका निभयी और इस आन्दोलन में दिल्ली कांग्रेस की महिला शाखा का नेतृत्व किया।  दिल्ली में ही उन्होने नमक कानून को तोड़ने के लिए अन्दोलन का आयोजन किया और स्वयंसेवकों के साथ मिलकर नमक बनाकर लोगों में बांटा। १९३२ में उन्हें पुलिस ने गिरफ्तार कर लिया और उन्हें दो वर्ष के कारावास का दण्ड दिया। जेल में ही वे फुप्फुसावरणशोथ () और क्षय रोग की शिकार हो गयीं।  
इतना होने के बावजूद उन्होने 'अच्छे व्यवहार' करने और राजनैतिक आन्दोलनों से दूर रहने के आश्वासन के बचनपत्र (बांड) पर हस्ताक्षर नहीं किया। इस तरह के बचनपत्र से उनको जेल से छुट्टी मिल सकती थी और वे अपनी चिकित्सा करा सकतीं थीं। सन १९४५ में ४१ वर्ष की अल्पायु में ही क्षयरोग के कारण उनका देहान्त हो गया। 

सत्यवती देवी भारत के स्वतन्त्रता संग्राम के गुमनाम नायिकाओं में से हैं। सन १९७२ में दिल्ली सरकार ने उनके नाम पर सत्यवती महाविद्यालय की स्थापना की जो दिल्ली विश्वविद्यालय से सम्बद्ध है।

लेखन कार्य
जेल में बन्द महिला स्वतंत्रता सेनानी कविताएँ रचा करते और चोरीछुपे उसे बाहर निकालकर उसका प्रकाशन करा दिया जाता था। 'बहिन सत्यवती का जेल सन्देश' नामक उनकी एक कविता बहुत प्रसिद्ध हुई थी।

सन्दर्भ

इन्हें भी देखें
सत्यवती देवी (जालन्धर में जन्मी)

श्रेणी:भारतीय स्वतंत्रता संग्राम सेनानी
जनरल सत्यवन्त मल्लान्नाह श्रीनागेश (11 मई 1903  27 दिसम्बर 1977), जिन्हें सामान्यतः एस एम श्रीनागेश के नाम से जाना जाता है, भारतीय थलसेना के तृतीय थलसेनाध्यक्ष थे जिनका इस पद पर कार्यकाल 14 मई 1955 से 7 मई 1957 तक रहा। उसके बाद १९५७ से १९६२ तक उन्हें भारतीय प्रशासनिक कॉलेज, हैदराबाद, हैदराबाद स्टेट के माननीय प्रधान के रूप में नियुक्त किया गया।

सेवा निवृत्ति के पश्चात उन्होंने १४ अक्टूबर १९५९ से १२ नवम्बर १९६० तक और पुनः १३ जनवरी १९६१ से ७ सितम्बर १९६२ असम के राज्यपाल का पदभार ग्रहण किया। ८ सितम्बर १९६२ से ४ मई १९६४ तक वो आन्ध्र प्रदेश के राज्यपाल रहे एवं ४ मई १९६४ से २ अप्रैल १९६५ तक वे मैसूर के राज्यपाल रहे।

 अधिक जानकारी के लिए 
 ईस्सर, सतिश के॰ (2009).  . .  जनरल एस एम श्रीनागेश, नई दिल्ली: विजन बुक्स,  81-7094-741-3 

 सन्दर्भ 

 बाहरी कड़ियाँ
 भारत-रक्षक डॉट कॉम पर

श्रेणी:भारतीय सेनाध्यक्ष
श्रेणी:कोल्हापुर के लोग
श्रेणी:असम के राज्यपाल
श्रेणी:1903 में जन्मे लोग
श्रेणी:१९७७ में निधन
श्रेणी:भारत-पाक युद्ध
श्रेणी:द्वितीय विश्वयुद्ध
श्रेणी:भारतीय जनरल
श्रेणी:आन्ध्र प्रदेश के राज्यपाल
श्रेणी:कर्नाटक के राज्यपाल
सत्यवरम्, नंदिगाम मण्डल में भारत के आन्ध्रप्रदेश राज्य के अन्तर्गत के कृष्णा जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कृष्णा जिला
सत्यव्रत केदान भारतीय पहलवान है। उन्होने २०१० युवा ओलम्पिक में पहली बार भारत का प्रतिनिधित्व किया था। वह कांस्य पदक जीते थे। उसके उपरांत उन्होने २०१४ के राष्ट्र्मण्डल खेल में रजत पदक पाया था। उन्हे २०१७ में अर्जुन पुरस्कार से सम्मनित किया गया था।
अंगूठाकार

 वयक्तिक जीवन 
उनका जन्म ९ नवंबर १९९३ में, रोतक हरियाना में हुआ था। उनके पिता, सत्यवान केदान खुद पहलवान थे और उन्होने १९८८ के ग्रीष्मकालीन ओलंपिक में भाग लिया था। उन्हे भी अर्जुन अवार्ड मिला था। सत्यव्रत अपने पिता के अखाडे पर प्रशिक्षित हुए थे। सत्यव्रत अपने पिता और अपने आदर्श सुशील कुमार की तरह ओलंपिक में जाने की कामना करते हैं। उनका विवाह पहलवान साक्षी मलिक से २०१६ में हुआ। 

 २०१० युवा ओलंपिक- सिंगापुर 
केदान का पहला अंतरराष्ट्रीय पदक था। वह १०० के जी लडकों के फ्रीस्टाइल पहलवानी में भाग ले रहे थे। उन्हे कांस्य पदक मिला था। 

 २०१३ विश्व युवा कुश्ती चैम्पियनशिप- बुल्गेरिया 
उन्होने तुर्की के अली बोनकेगुल को हरा कर कांस्य पदक हासिल किया था। उन्होने सुशील कुमार और योगेश्वर दुत्त के साथ तय्यारी की थी। 

 २०१४ एशियान कुश्ती चैपियनशिप 
कजाखस्तान के अलीहान जुमाएव को एक अंक से हराकर कांस्य पदक जीते थे।

 २०१४ राष्ट्र्मण्डल खेल - ग्लासगो, स्कॉटलैण्ड 
कनाडा के अर्जुन गिल से हार गये थे और रजत पदक घर लाए थे। 

 संदर्भ 

बाहरी कड़ियाँ
 :.-------------3738975

 :..20181015125319:..----------21905591.

श्रेणी:1993 में जन्मे लोग
श्रेणी:जीवित लोग
श्रेणी:भारतीय पहलवान
श्रेणी:रोहतक के लोग
सत्यव्रत चतुर्वेदी भारत के वरिष्ठ सदन राज्यसभा के सदस्य हैं। 

सन्दर्भ

श्रेणी:राज्यसभा सदस्य
श्रेणी:जीवित लोग
श्रेणी:1950 में जन्मे लोग
300सत्यव्रत शास्त्री
सत्यव्रत शास्त्री (जन्म:१९३०) संस्कृत भाषा के विद्वान एवं महत्वपूर्ण मनीषी रचनाकार हैं। वे तीन महाकाव्यों के रचनाकार हैं, जिनमें से प्रत्येक में लगभग एक हजार श्लोक हैं। वृहत्तमभारतम्, श्री बोधिसत्वचरितम् और वैदिक व्याकरण उनकी प्रमुख रचनाएँ हैं। वर्ष २००७ में उन्हें ज्ञानपीठ पुरस्कार से सम्मानित किया गया था। डॉ॰ सत्यव्रत शास्त्री पंजाब विश्वविद्यालय से संस्कृत में एम.ए. और बनारस हिंदू विश्वविद्यालय से 'भर्तृहरि कृत वाक्यपदीय में दिक्काल मीमांसा' विषय पर पीएच.डी. हैं।

डॉ॰ सत्यव्रत शास्त्री ने १९५५ में दिल्ली विश्वविद्यालय में अध्यापन कार्य शुरू किया। अपने चालीस वर्ष के कार्यकाल में वे विभागाध्यक्ष तथा कलासंकायध्यक्ष का पदभार सम्भाला। वे जगन्नाथ विश्वविद्यालय, पुरी के भी कुलपति रहे। उन्होंने न केवल देश में बल्कि विदेशों में भी संस्कृत के प्रचार-प्रसार का कार्य किया। इन्हीं के प्रयासों से सिल्पाकोर्न विश्वविद्यालय, थाईलैंड में संस्कृत अध्ययन केंद्र की स्थापना हुई।

उनकी अध्यक्षता में द्वितीय संस्कृत आयोग की स्थापना की गयी थी जिसने अपनी संस्तुतियाँ दे दीं हैं।



 बाहरी कड़ियाँ 
 संस्कृत के प्रथम ज्ञानपीठ पुरस्कार ग्रहीता- डॉ॰ सत्यव्रत शास्त्री
 व्यक्तिगत जालस्थल
 सिर्फ आजीविका के लिए न पढ़ें : सत्यव्रत शास्त्री
 

श्रेणी:संस्कृत कवि
श्रेणी:ज्ञानपीठ सम्मानित
श्रेणी:साहित्य अकादमी फ़ैलोशिप से सम्मानित
राजा सत्यव्रत और मत्स्य अवतार की कथा

भगवान विष्णु का यह अवतार सृष्टि के अंत में हुआ था जब प्रलय काल आने में कुछ वक्त बचा था। सत्यव्रत मनु जिनसे मनुष्य की उत्पत्ति हुई धर्मात्मा और भगवानविष्णु के भक्त थे। एक दिन जब सत्यव्रत मनु नदी तट पर पूजन और तर्पण कर रहे थे तब उनके कमंडल में नदी की धारा में बहकर एक छोटी सी सुनहरी मछलीआ गई।

उस छोटी सी मछली को लेकर मनु अपने राजमहल लौट आए। अगले दिन वह मछली इतनी बड़ी हो गई कि उसे एक बड़े से तालाब में रखना पड़ा। अगले दिन मछली तलाब में भी नहीं समा रही थी तब उसे नदी में डाल दिया गया। उस समय मनु ने मछली से पूछा किआप असाधारण मछली हैं, आप अपना परिचय दीजिए। भगवान विष्णु मछली से प्रकट हुए और बताया कि आज से 7 दिन बाद प्रलय आने वाला है सृष्टि की रक्षाके लिए मैंने यह अवतार लिया है। आप एक बड़ी सी नाव बना लीजिए और उसमें सभी प्रकार की औषधि और बीज रख लीजिए ताकि प्रलय के बाद फिर से सृष्टि के निर्माण का कार्य पूरा हो सके। प्रलय आने से पहले भगवान सत्यव्रत के पास आए और उनसे कहा कि आप अपनी नाव को मेरी सूंड में बांध दीजिए। सत्यव्रत परिवार सहित नाव पर सभी प्रकार के बीज और औषधि लेकर सवार हो गए और प्रलयकाल के अंत तक भगवान विष्णु के मत्स्य अवतार के सहारे महासागर में तैरते रहे।:..20140531123821:.04044058048058040404504404040-04950580-049504504 मत्स्य अवतार में भगवान ने चारों वेदों को अपने मुंह में दवाए रखा और जब पुनः सृष्टि का निर्माण हुआ तो ब्रह्मा जी को वेद सौंप दिए। इस तरह भगवान विष्णु ने मत्स्य अवतार लेकर प्रलय काल से लेकर सृष्टि के फिर से निर्माण का काम पूरा किया।:..---------24558
एक सत्यव्रत राजा धृतराष्ट्र के पुत्र था। अर्थात १०० कौरवों में से एक सत्यव्रत भी था। 
एक अन्य सत्यव्रत का उल्लेख हिन्दू पौराणिक ग्रंथ महाभारत में हुआ है। महाभारत द्रोण पर्व के अनुसार यह त्रिगर्त के राजा सुशर्मा का भाई था, जो एक संशप्तक योद्धा था। 

 अतिरिक्त कड़ियाँ 
प्राचीन वंशावली

सन्दर्भ
श्रेणी:अयोध्याकुल
श्रेणी:प्राचीन पौराणिक राजवंश
सत्यशरण रतूड़ी 'चंचरोक' का जन्म गोदी (टिहरी) में हुआ। आप द्विवेदी युग के प्रसिद्ध कवियों में माने जाते हैं। उनकी कविताएँ प्राय: "सरस्वती" में प्रकाशित होती थीं। वे अत्यंत भावुक और सहृदय कवि थे। आचार्य महावीरप्रसाद द्विवेदी ने अपने एक पत्र में (2 मार्च 1938 को म्यामचंद नेगी को लिखित) इन शब्दों में उनकी प्रतिभा को स्वीकार किया था : "स्वर्गवासी पं॰ सत्यशरण जी रतूड़ी सुकवि थे। भाषा पर उनका अच्छा अधिकार था। उनकी वाणी में रस था। उनकी कविताएँ सरस, सरल और भावमयी होती थीं। इससे मैं उन्हें सरस्वती में स्थान देता था।" उनकी कविताएँ विश्वरंदत्त उनियाल द्वारा संपादित "सत्य कुसुमांजलि" में संगृहीत हैं। उनकी "शांतिमयी शैय्या" कविता रामनरेश त्रिपाठी की "कवितावली" में मिलती है।

बाहरी कड़ियाँ
 :.?2678

श्रेणी:हिन्दी साहित्यकार
श्रेणी:1869 में जन्मे लोग
श्रेणी:१९२६ में निधन
श्रेणी:गढ़वाली साहित्यकार
300सत्यशोधक समाज के संस्थापक ज्योतिबा फुले

सत्यशोधक समाज (अर्थ : सत्य अर्थात सच  की खोज करने वाला समाज) 24 सितम्बर सन् 1873 में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृश्य जाति के लोगों को विमुक्त करना था। इनकी विचार "गुलामगिरी, सार्वजनिक सत्यधर्म " में निहित है । बोधिसत्व डॉ. भीमराव अंबेडकर जी इनके विचारो से बहुत प्रभावित थे ।

सत्य शोधक समाज के प्रमुख उद्देश्य :  शूद्रों-अतिशूद्रों को पुजारी, पुरोहित, सूदखोर आदि की सामाजिक-सांस्कृतिक दासता से मुक्ति दिलाना, धार्मिक-सांस्कृतिक कार्यों में पुरोहितों की अनिवार्यता को खत्म करना, शूद्रों-अतिशूद्रों को शिक्षा के लिए प्रोत्साहित करना, ताकि वे उन धर्मग्रंथों को स्वयं पढ़-समझ सकें, जिन्हें उनके शोषण के लिए ही रचा गया है, सामूहिक हितों की प्राप्ति के लिए उनमें एकजुटता का भाव पैदा करना, धार्मिक एवं जाति-आधारित उत्पीड़न से मुक्ति दिलाना, पढ़े-लिखे शूद्रातिशूद्र युवाओं के लिए प्रशासनिक क्षेत्र में रोजगार के अवसर उपलब्ध कराना आदि. कुल मिलाकर ये सामाजिक परिवर्तन के घोषणापत्र को लागू करने का कार्यक्रम था।

एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राह्मण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की  और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा ।
अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज""।

श्रेणी:सामाजिक आंदोलन
सत्यश्रय प्रतीच्य चालुक्य साम्राज्य के राजा थे जिन्हें सत्तिगा अथवा इरिवाबेडांगा के नाम से भी जाना जाता है। 11वीं सदी के आरम्भ में साम्राज्य के सुदृढ़ीकरण के समय सत्यश्रय ने तंजावूर के चोल राजवंश, मध्य भारत के चेदी राजवंश व परमार राजवंश तथा गुजरात के चौलुक्या के साथ कई युद्धों में शामिल थे। इन युद्धों में जीत और हार के मिश्रित परिणाम थे। (1980). .101 अपने पिता तैलप द्वितीय के शासनकाल के समय एक राजकुमार के समय से ही सत्यश्रय एक महत्त्वकांक्षी योद्धा थे।(1955), .164 सत्यश्रय ने महान कन्नड़ कवि रन्न (शास्त्रीय कन्नड़ साहित्य के "तीन रत्नों" या रत्नत्रय में से एक) को संरक्षण दिया जिन्होंने अपने महाकाव्य सहसभिमविजय (शाब्दिक रूप से "साहसी भीम", महाकाव्य को गदायुद्ध के रूप में भी जाना जाता है) में उनकी ताकत और वीरता के लिए अपने संरक्षक की तुलना पाण्डव राजकुमार भीम (महाकाव्य महाभारत के पात्र) से की थी। (1988), .18 (1955), .356 (1980) .101 सत्यश्रय के पास अकालवर्ष, अकालंकचरित और सहसभिम जैसी उपाधियाँ थीं।

 सन्दर्भ 

 स्रोत 

 
 
 
 
 

श्रेणी:१०वीं शताब्दी के भारतीय शासक
श्रेणी:११वीं शताब्दी के भारतीय शासक
सत्या 1998 में बनी हिन्दी भाषा की फिल्म है। यह एक बहुत सफल चलचित्र था।

 संक्षेप 
यह चलचित्र मुंबई के अन्डरवर्ल्ड के दादा और गैंगस्टर के बारे मै बना चलचित्र है। इस चलचित्र मै एक गांव से आया हुवा लडका सत्या के गुण्डागर्दी के विश्व मै प्रवेश, उस विश्व मै सफलता और अन्त्य का चित्रण किया गया है। 
 मुख्य कलाकार 
 मनोज बाजपेयी - भीखू म्हात्रे
 उर्मिला मातोंडकर - विद्या
 चक्रवर्ती - सत्या
 परेश रावल - कमिश्नर अमोद शुक्ला
 सौरभ शुक्ला
 गोविन्द नामदेव
 मकरंद देशपांडे - वकील चन्द्रकांत मूल
 शेफाली शेट्टी - प्यारी मात्रे
 राजू मवानी - गुरू
 आदित्य श्रीवास्तव - इंस्पेक्टर खांडिलकर
 नीरज वोरा - संगीत निर्देशक रोमू सागर
 राजेश जोशी - बापू
 साबिर - येडा
 स्नेहल डाबी
 जीवा - जग्गा

 रोचक तथ्य 
यह चलचित्र मै ज्यादा चर्चित कलाकारौं को प्रयोग नहीं किया गया है (उर्मिला मातोड्कर इतर)। इस चलचित्र का भीखू म्हात्रे चरित्र के मनोज बाजपेयी का अभिनेतृत्व के कारण से वेह एक सफल नायक के रूप मै स्थापित हो गए। 

 बाहरी कड़ियाँ 
 

श्रेणी:1998 में बनी हिन्दी फ़िल्म
सत्या २ राम गोपाल वर्मा द्वारा निर्देशित फ़िल्म सत्या (1998) की उत्तरकृति फ़िल्म है। फ़िल्म को एक साथ दो भारतीय भाषाओं हिन्दी और तेलुगू में जारी किया गया। फ़िल्म का निर्देशन राम गोपाल वर्मा ने किया है और निर्माता सैनी एस जोहरी हैं। फ़िल्म अभिनेता पुनीत सिंह रतन (हिन्दी), शर्वानन्द (तेलुगू), अनायिका सोती, आराधना गुप्ता और महेश टाकुर प्रमुख भूमिका में हैं। फ़िल्म में आप्रवासी सत्या की कहानी को दिखाया जाता है जो मुम्बई में मुम्बई अण्डरवर्ल्ड को पुनःनिर्मित करने के उद्देश्य से आता है।

 कथानक 
फ़िल्म की कहानी सत्या (पुनीत सिंह) के इर्द-गिर्द घुमती है जो मुम्बई इस इरादे के साथ आता है कि हिन्दुस्तान में मुम्बई के अण्डरवर्ल्ड़ को पुनःस्थापित करके उसे संगठित और नियमबद्ध तरिके से चलाया जाये। मुम्बई में वह अपने बचपन के दोस्त नारा के साथ रुकता है और उसके जरिए उसे बिल्डर पवन लहोटी की कंपनी में नौकरी मिल जाती है। पवन के जरिए वह पूर्व गैंगस्टर आर.के. और दूसरे बिल्डर संघी के संपर्क में आता है। आरके और संघी की आपसी रंजिश के कारण एसीपी भारती दोनों के पीछे पड़ता है। तब आरके सत्या की मदद से संघी और एसीपी को ठिकाने लगाने का प्लान बनाता है। योजना को अंजाम देने के बदले सत्या को 25 लाख रुपए इनाम में मिलते हैं। उन पैसों से फ्लैट खरीदकर अपनी पत्नी चित्रा और मां को भी मुम्बई बुला लेता है। परिवार और सत्या का दोस्त नारा, सत्या की हकीकत से अंजान है और जब हकीकत परतदरपरत खुलती है।

 पात्र 
 पुनीत सिंह रतन - सत्या (हिन्दी संस्करण)
 शर्वानन्द - सत्या (तेलुगू संस्करण)
 अनायिका सोती - चित्रा
 महेश ठाकुर - लाहोटी
 अमित्रियान - नारा
 आराधना गुप्ता - विशेष
 राज प्रेमी - आरके
 अमल शेरावत - टीके
 अशोक समर्थ - सोलोमोन
 कौशल कपूर - पुर्षोत्तम
 विक्रम सिंह - अन्ना
 निर्माण 
फ़िल्म के एक रूमानी गाने की शूटिंग जून २०१३ में कश्मीर में की गई। केन्द्रीय फ़िल्म प्रमाणन बोर्ड ने फ़िल्म को इसके तीन दृश्यों के लिए 'व' प्रामण पत्र दिया। 'सत्या 2' की निर्माण लागत 15 करोड़ है।
 संगीत 

फ़िल्म में नितिन रायकवाड़, संजीव-दर्शन, कार्य अरोड़ा और श्री डी द्वारा रचित ९ गीत हैं तथा गीत मोईद एल्हाम, नितिन रायकवाड़, कुमार, सोनी रावान और श्री डी के हैं जिन्हें 15 अक्टूबर 2013 को जारी किया गया।

 समालोचना
बॉलीवुड हंगामा पर तरण आदर्श ने फ़िल्म को  रेटिंग देते हुए लिखा है कि सत्या २ में एक सर्वोत्कृष्ट गैंगस्टर फिल्म बनाने के तत्व उपस्थित हैं। टाइम्स ऑफ़ इण्डिया की मधुरीता मुखर्जी ने फ़िल्म को  सितारे दिये हैं। बीबीसी हिन्दी पर कोमल नाहटा ने फ़िल्म को 12 रेटिंग देते हुए लिखा है - "इस फ़िल्म को सत्या नहीं बल्कि सत्यानाश कहना ज़्यादा ठीक होगा।"

 सन्दर्भ 

 बाहरी कड़ियाँ
 
 बॉलीवुड हंगामा पर सत्या 2
 आधिकारिक फेसबुक पृष्ठ
 आधिकारिक ट्विटर
श्रेणी:2013 की फ़िल्में
सत्याग्रह प्रकाश झा द्वारा निर्देशित एक बॉलीवुड राजनीतिक थ्रिलर फिल्म है। प्रमुख भूमिकाओं में अमिताभ बच्चन, अजय देवगन, करीना कपूर, अर्जुन रामपाल, मनोज वाजपेयी, अमृता राव और विपिन शर्मा हैं।
ब्रिटेन के कॉस्मोपॉलिटन ने सत्याग्रह को वर्ष के सर्वश्रेष्ठ राजनीतिक फिल्म दर्जा दिया है और इसे 5 में 4 सितारे दिए हैं।
 पटकथा
'सत्याग्रह' एक आदर्शवादी इंसान द्वारका आनंद (अमिताभ बच्चन) की कहानी है जो लोगों की भलाई और उनके अधिकारों के लिए सीधे सरकार से भिड़ जाता है। वो अम्बिकापुर में अपने बेटे अखिलेश (इंद्रनील सेनगुप्ता) के साथ रहता है। इंद्रनील का विवाह सुमित्रा (अमृता राव) से होता है। अखिलेश का दोस्त मानव राघवेंद्र (अजय देवगन) एक पूंजीपति है जिसके विचारों से द्वारका आनंद सहमत नहीं होता। वास्तविकता में द्वारका मूलत: पूंजीपतियों का विरोधी हैं क्योंकि उन्हें लगता है कि निर्धनों के हक़ का पैसा मारकर ये लोग धनवान बनते हैं। अखिलेश एक अभियंता जो सरकारी नौकरी करता है लेकिन विवाह के तुरन्त बाद एक सड़क दुर्घटना में उसकी मौत हो जाती है। गृहमंत्री बलराम सिंह (मनोज बाजपेई) 25 लाख रुपए के मुआवज़े की घोषणा करता है लेकिन सुमित्रा को सरकार से ये पैसे हासिल करने के लिए एड़ी चोटी का ज़ोर लगाना पड़ता है। सरकारी अफ़सर उससे पैसे देने के बदले में रिश्वत मांगते हैं। सुमित्रा उन पैसों से बच्चों के लिए स्कूल बनाना चाहती है। एक दिन द्वारका आनंद अनुदान लेने के लिए कलेक्टर के ऑफ़िस जाते हैं। वहां उनकी कलेक्टर से बहस हो जाती है और वो कलेक्टर को थप्पड़ लगा देते हैं। इस बात पर द्वारका आनंद को जेल में डाल दिया जाता है। मानव को जब ये बात पता लगती है तो वो वहां पहुंचता है और एक स्थानीय नागरिक अर्जुन सिंह (अर्जुन रामपाल) के सहयोग से जनता का समर्थन हासिल करता है और द्वारका आनंद को जेल से छुड़ाने की मुहिम छेड़ देता है। आखिर सरकार को झुकना पड़ता है और द्वारका आनंद को रिहा कर दिया जाता है। जेल से छूटने के बाद द्वारका मुआवज़े का चेक लेने से मना कर देते हैं और सरकार से कहते हैं कि जनता की जो भी मांगे हैं वो एक महीने के भीतर पूरी करे। इस आंदोलन में उनके साथ मानव, अर्जुन, सुमित्रा और एक टीवी पत्रकार यासमीन (करीना कपूर) भी जुट जाती हैं। इस प्रकार कहानी आगे बढ़ती है।
 कलाकार 
 अमिताभ बच्चन
 वो द्वारका आनंद की भूमिका निभाते हैं जो लोगों की भलाई और उनके अधिकारों के लिए सीधे सरकार से भिड़ जाता है।

 अजय देवगन
उन्होंने मानव राघवेन्द्र का अभिनय किया है। वो एक चमकाता भारत प्रस्तुत करते हैं एवं वो भारत में एक शानदार दूरसंचार नेटवर्क स्थापित करना चाहते हैं जिसे दुनिया देखे, ये उनके सपने हैं।

करीना कपूर
वो यासमीन अहमद नामक एक दूरदर्शन पत्रकार का अभिनय कर रही हैं।

 अर्जुन रामपाल
उन्होंने अर्जुन का अभिनय किया है जो एक प्रबल सामाजिक रूप से प्रतिबद्ध राजनीतिज्ञ हैं। उन्होंने उसी विद्यालय से शिक्षा प्राप्त की है जहाँ अमिताभ बच्चन प्राधानाचार्य हैं।

 मनोज बाजपेयी
बलराम सिंह का अभिनय किया है जो एक कपटी राजनीतिज्ञा हैं।

अमृता राव अमिताभ बच्चन की पुत्रवधु सुमित्रा का अभिनय किया है।

 विपिन शर्मा - गौरी शंकर, विपक्ष के नेता
 नतासा स्तनकोविक - आयटम संगीत में विशेष उपस्थिति
 मुग्धा गोडसे - मालीनी मिश्रा, एक गर्ममिज़ाज़, अवसरवादी कॉर्पोरेट महिला।
इंद्रनील सेनगुप्ता - अखिलेश, द्वारका आनंद का पुत्र
प्रकाश झा - विशेष उपस्थिति

 संगीत 
फ़िल्म का संगीत सलीम-सुलेमान, इंडियन ओशॅन, मीत ब्रॉस अंजन आदेश श्रीवास्तव ने दिया है। 

 सन्दर्भ 

 बाहरी कड़ियाँ 
 
 
 बीबीसी हिन्दी पर कोमल नाहटा द्वारा फ़िल्म समीक्षा।

श्रेणी:2013 में बनी हिन्दी फ़िल्म
सत्याग्रह एक्स्प्रेस 5273  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रक्सौल जंक्शन रेलवे स्टेशन (स्टेशन कोड:) से 09:10 बजे छूटती है और पुरानी दिल्ली रेलवे स्टेशन (स्टेशन कोड:) पर 09:20 बजे पहुंचती है। इसकी यात्रा अवधि है 24 घंटे 10 मिनट।

श्रेणी:मेल एक्स्प्रेस ट्रेन
सत्याग्रह एक्स्प्रेस 5274  भारतीय रेल द्वारा संचालित एक मेल एक्स्प्रेस ट्रेन है। यह ट्रेन पुरानी दिल्ली रेलवे स्टेशन (स्टेशन कोड:) से 05:15 बजे छूटती है और रक्सौल जंक्शन रेलवे स्टेशन (स्टेशन कोड:) पर 04:40 बजे पहुंचती है। इसकी यात्रा अवधि है 23 घंटे 25 मिनट।

श्रेणी:मेल एक्स्प्रेस ट्रेन
सत्याग्रह सदन, या सत्याग्रह हाउस, जिसे आमतौर पर गांधी हाउस के रूप में जाना जाता है, जोहान्सबर्ग में स्थित संग्रहालय और अतिथि गृह है। घर महात्मा गांधी का था: उन का यह 1908 से 1909 के बीच निवास स्थान व कार्यस्थल था। यह जोहान्सबर्ग की ऐतिहासिक विरासत के हिस्से के रूप में पंजीकृत है। सत्याग्रह का अर्थ सच्चाई का आग्रह करना होता है। घर गांधी और खुद के लिए वास्तुकार हर्मन कैलनबाक द्वारा डिज़ाइन किया गया था।

 इतिहास 
गाँधी ने 1893 से 1914 के बीच अपने जीवन के 21 वर्ष दक्षिण अफ़्रीका में व्यतीत किए थे, हालांकि इस अवधि में वे भारत और यूनाइटेड किंगडम का दौरा भी किया करते थे। ऐसा माना जाता है कि गाँधी को नस्लीय भेदभाव के बारे में सबसे पहले वहाँ ज्ञान हुआ, जब उन्हें पिटरमैरिट्ज़बर्ग रेलवे स्टेशन से केवल गोरों के लिए आरक्षित डिब्बे से यात्रा करने के कारण गिरफ्तार कर लिया था।

 सन्दर्भ 

श्रेणी:महात्मा गांधी